હિન્દી ફિલ્મોમાં અભિનેતા કે અભિનેત્રી હિન્દુ હોય કે મુસ્લિમ તેનાથી તેમની લોકપ્રિયતામાં કોઈ ફરક પડતો નથી. લોકો જે વ્યક્તિને સ્ટાર બનાવવા માગે છે તેને બનાવવાના જ છે. કેટલાક સ્ટાર એવા હોય છે, જેમનાં અસલી નામ અાપણે જાણતા ન પણ હોઈએ. ફિલ્મી દુનિયામાં કેટલાય સ્ટાર એવા છે, જેમણે સફળ થવા માટે પોતાનાં નામ બદલ્યાં. કેટલાંકને જ્યોતિષ મુજબ પોતાનાં નામ બદલવાનું જરૂરી લાગ્યું. કેટલાક મજેદાર કિસ્સા છે, અાપણી ફિલ્મ ઈન્ડસ્ટ્રીના. કેટલીક વાર તો અા સ્ટાર્સ પોતાના લોકપ્રિય નામથી એટલા ટેવાઈ જાય છે કે બેન્કના ચેક પર સાઈન કરતી વખતે પણ ઓટોગ્રાફવાળું નામ જ લખીને સાઈન કરી દે છે, જોકે ભૂલ તેમની નથી. અાખરે તેમને લોકપ્રિયતા તેમના એ જ નામ સાથે મળી છે.